1 priedas
VP-3192-1 VALSTYBĖS PAVELDĖTO IR VALDOMO TURTO ATLIEKŲ TVARKYMO PASLAUGŲ PIRKIMO TECHNINĖ SPECIFIKACIJA

1. PERKAMŲ PASLAUGŲ POBŪDIS:
	1.1. VĮ Turto bankas (toliau – Užsakovas) perka valstybės paveldėto ir valdomo nekilnojamojo turto atliekų surinkimo, išrūšiavimo, demontavimo, išnešimo, pakrovimo, išvežimo, iškrovimo ir utilizavimo paslaugas (toliau – Paslaugos), reikalingas VĮ Turto banko veiklai organizuoti. Paslaugos bus perkamos pagal poreikį. 
	1.2. Planuojamas Paslaugų sutarties laikotarpis 12 mėnesių nuo Sutarties įsigaliojimo dienos. Bendra sutarties trukmė – ne daugiau kaip 12 mėnesiai nuo sutarties sudarymo dienos.
	1.3. Paslaugos bus perkamos pirkimo objekto dalims (toliau – p.o.d.) šiuose Lietuvos miestuose ir regionuose: Vilniaus mieste (1 p.o.d.), Panevėžio mieste ir regione (2 p.o.d.). Panevėžio regioną sudaro šie rajonai: Panevėžio, Pasvalio, Biržų, Rokiškio, Kupiškio. 
1.4. Užsakovo darbuotojas, atsakingas už sutarties vykdymą, pateikia užsakymą Paslaugų teikėjui (toliau – Teikėjas) elektroniniu paštu, nurodydamas šią informaciją apie tvarkomą valstybės paveldėta ir / arba valdomą turtą - objektą (toliau – Objektas): 
· Objekto adresas (savivaldybė, gyvenvietė, mikrorajonas, gatvė), plotas, m², užterštumo lygis, papildoma rašytinė arba vaizdinė informacija (nuotraukos, planai, etc.) apie Objektą, jeigu Užsakovas ja disponuoja; 
· Atsakingo asmens, kuris iš anksto (ne vėliau kaip prieš 2 darbo dienas) susitarus raštu arba žodžiu sutartu laiku įleis į Objektą ir priims atliktus darbus, kontaktinė informacija. 
1.5. Paslaugos turi būti atliekamos vadovaujantis Lietuvos Respublikoje galiojančiais įstatymais, norminiais teisės aktais, standartais, statybos techniniais reglamentais, higienos normų reikalavimais ir kitais susijusiais dokumentais.
1.6. Teikėjas įsipareigoja surinkti, išrūšiuoti, demontuoti (didelių gabaritų atliekoms), išnešti, pakrauti, išvežti, iškrauti ir utilizuoti lentelėje nurodytas atliekas:
1 lentelė
	Eil. Nr.
	Atliekų rūšis
	Aprašymas

	1.
	Popieriaus atliekos
	Knygos, žurnalai, popieriaus, kartono pakuotės ir kt., išskyrus užterštas popieriaus ir kartono pakuotes

	2.
	Stiklo atliekos 
	Stiklo pakuotės (buteliai, stiklainiai), statybinis stiklas (iš rėmo išimtas langų stiklas) ir kt.

	3.
	Plastiko atliekos 
	Plastikai, plastikinės plėvelės, plastikinės pakuotės ir kt., išskyrus plastikines automobilių dalis ir užterštas plastiko atliekas  

	4.
	Metalo laužo atliekos 
	Metalo gaminiai, laidai, kabeliai, metaliniai profiliai, vamzdžiai ir metalinės pakuotės ir kt., išskyrus užterštą metalinę pakuotę

	5.
	Medienos atliekos 
	Medžio gaminiai, medinės pakuotės, lentos ir kt. išskyrus supuvusias ir užterštas medienos atliekas

	6. 
	Drabužių ir tekstilės atliekos
	Drabužiai, užuolaidos, patalynė, staltiesės ir kt., išskyrus užterštus tekstilės gaminius

	7. 
	Buitinės technikos ir elektronikos atliekos 
	Šaldytuvai, skalbimo mašinos televizoriai ir kt. Įvairi elektros ir elektroninė įranga (įvairūs kompiuteriai, plokštės, telefonai ir kt.)

	8. 
	Statybinės atliekos 
	Buitinio remonto, statybos ir griovimo atliekos

	9.
	Didelių gabaritų atliekos 
	Langų rėmai, durys, sofos, lovos, sekcijos, drabužių spintos, virtuvinės spintelės, kėdės, čiužiniai, medžio plokštės ir kt.

	10.
	Padangos
	Naudotos automobilių padangos

	11
	Mišrios atliekos
	Atliekos, likusios po pirminio atliekų rūšiavimo


* Pašalinus visas Atliekas iš Objekto neturi likti jokių Atliekų likučių, Objekto grindys turi būti iššluotos, laiptinės ir nuo Objekto iki Tiekėjo transporto priemonės tvarkymosi trajektorijai užsiteršus (Atliekų šalinimo metu) ją išvalyti. surinkti nukritusius Atliekų likučius, nepalikti nešvarumų.
1.7. Teikėjas atlikdamas Paslaugas turi Atliekas iš Objekto surinkti, išrūšiuoti, didelių gabaritų Atliekas, esant reikalui, demontuoti, iš Objekto išnešti, pakrauti į Teikėjo transporto priemonę, išvežti Atliekas į surinkimo punktus, iškrauti jas iš Teikėjo transporto priemonės ir utilizuoti. Objekte neturi likti jokių Atliekų.
[bookmark: _Hlk96881972]1.8. Objektai yra suskirstyti į tris kategorijas: mažo, vidutinio ir aukšto užterštumo. Objektai, pažymėti kaip mažo užterštumo gali būti užpildyti Atliekomis iki 20 kubinių metrų. Objektai, pažymėti kaip vidutinio užterštumo gali būti užpildyti Atliekomis nuo 20 iki 50 kubinių metrų. Objektai, pažymėti kaip aukšto užterštumo lygio gali būti užpildyti Atliekomis virš 50 kubinių metrų. Prie techninės specifikacijos pridedami patalpų užterštumo pavyzdžiai
1.9. Teikėjo 1.6 punkte nurodytu būdu užsakytos Paslaugos turi būti atliktos per tarp Užsakovo ir Teikėjo tarpusavyje suderintą terminą, dirbant Objekte Užsakovo darbo metu. 
1.10. Užsakovas neįsipareigoja Teikėjui suteikti Paslaugoms atlikti reikalingas darbo priemones, jomis Teikėjas privalo apsirūpinti savarankiškai. Teikėjas Paslaugas atlieka naudodamasis savo turimais/išnuomotais ar kitu būdu gautais įrankiais, daiktais bei transporto priemonėmis ir visiškai atsako už jų techninę būklę, tinkamumą darbui ir pan. 
1. 11. Už Atliekų tvarkymą bus atsiskaitoma pagal faktinį atliekų tūrį. Į pasiūlymo kainą turi būti įtrauktos visos Teikėjo galimos patirti išlaidos, kaip pvz.: kuro sąnaudos, Atliekų demontavimo (didelių gabaritų atliekoms), išnešimo, pakrovimo, išvežimo, iškrovimo, utilizavimo išlaidos ir pan. 
1.12. Teikėjas privalo Paslaugų vykdymo metu nepažeisti šalia Paslaugų zonos esančių komunikacijų ar inžinerinių tinklų. Teikėjas, pažeidęs komunikacijas ar inžinerinius tinklus, per terminą, kurį raštu suderina su Užsakovu, turės atstatyti savo lėšomis. Teikėjas taip pat įsipareigoja užtikrinti greta Paslaugų zonos ir joje esančių žmonių apsaugą nuo Paslaugų keliamų pavojų bei atsakyti už juos.
1.13. Teikėjas privalo laikytis Lietuvos Respublikoje galiojančių įstatymų ir kitų teisės aktų nuostatų bei užtikrinti, kad visi Teikėjo samdomi darbuotojai jų laikytųsi. Teikėjas garantuoja Užsakovui nuostolių atlyginimą, jei Teikėjas ar jo pavaldiniai nesilaikytų įstatymų ir kitų teisės aktų reikalavimų. Teikėjas privalo laikytis priešgaisrinės saugos reikalavimų, saugos darbe, aplinkos saugos taisyklių ir reikalavimų, vykdyti savo darbuotojų nelaimingų atsitikimų darbe tyrimą ir apskaitą.
2. Kiti paaiškinimai ir reikalavimai paslaugų teikimui: 
Perkančioji organizacija paaiškina, kad jei šioje techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė, tai daroma tik paslaugos, proceso, prekės, tiekimo šaltinio apibūdinimo tikslu ir potencialus tiekėjas gali siūlyti lygiavertę prekę, paslaugą, procesą ir (ar) tiekimo šaltinį nurodytajam techninėje specifikacijoje. Paslaugos turi būto teikiamos Lietuvos Respublikos Atliekų tvarkymo įstatymo bei kitų teisės aktų, reglamentuojančių atliekų tvarkymą, nuostatų. Vykdomas žaliasis pirkimas vadovaujantis Aplinkos apsaugos kriterijų, Prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai (Lietuvos Respublikos aplinkos ministro 2011 m. birželio 28 d. įsakymo Nr. D1-508, 4.4.4.3 punktas).
_____________________________________________________
